CELEX: 62014CN0344
Language: sl
Date: 2014-07-17 00:00:00
Title: Zadeva C-344/14: Predlog za sprejetje predhodne odločbe, ki ga je vložilo Bundesfinanzhof (Nemčija) 17. julija 2014 – Kyowa Hakko Europe GmbH proti Hauptzollamt Hannover

29.9.2014   
            
            
               SL
            
            
               Uradni list Evropske unije
            
            
               C 339/10
            
         Predlog za sprejetje predhodne odločbe, ki ga je vložilo Bundesfinanzhof (Nemčija) 17. julija 2014 – Kyowa Hakko Europe GmbH proti Hauptzollamt Hannover
   (Zadeva C-344/14)
   2014/C 339/11
   Jezik postopka: nemščina
   
      Predložitveno sodišče
   
   Bundesfinanzhof
   
      Stranki v postopku v glavni stvari
   
   
      Tožeča stranka: Kyowa Hakko Europe GmbH
   
      Tožena stranka: Hauptzollamt Hannover
   
      Vprašanji za predhodno odločanje
   
   
               1.
            
            
               Ali gre v primeru mešanic aminokislin, kot so te v obravnavanem primeru (RM0630 oziroma RM0789), iz katerih se (v povezavi z ogljikovimi hidrati in maščobami) proizvaja živilo, s katerim se nadomešča načeloma življenjsko pomembna sestavina, ki je prisotna v normalni prehrani, vendar je lahko v posameznem primeru alergen, s čemer se preprečujejo z alergijo povezane zdravstvene težave in blažijo ali celo ozdravijo že nastala bolezenska stanja, za zdravilo iz mešanice več sestavin za terapevtsko ali profilaktično uporabo v smislu tarifne številke 3003 kombinirane nomenklature (1)?
               Če je odgovor na prvo vprašanje nikalen:
            
         
               2.
            
            
               Ali gre pri mešanici aminokislin za prehrambne pripravke iz tarifne številke 2106 kombinirane nomenklature, za katere se v skladu z opombo 1(a) k poglavju 30 kombinirane nomenklature to poglavje ne uporablja, ker razen hranilnih nimajo terapevtskih ali profilaktičnih učinkov?
            
         
      (1)  Izvedbena uredba Komisije (EU) št. 1001/2013 z dne 4. oktobra 2013 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 290, str. 1).